《自题小像》
清代·王振声

我面不自识，我独知我心。欲古而不古，似今而非今。

读书不甚而，披画常摹临。无事且酌酒，有时还抚琴。

况遇好时节，花木有清阴。悠然禽鸟乐，我亦爱绿林。

静观皆自得，幸无尘俗侵。写意画图中，聊以开胸襟。

即时当行乐，何必问升沈。

作者简介：（今北京通州）人。同治十三年进士，由给事中官徽州知府。旋即乞归，因号黄山遯叟。尝手绘意拓园图，以寓退隐之意。善书、画，承家学，花鸟得华岩逸韵。宣统三年（1911）作梅花读书图，卒年八十一（一作七十八）。著澹静草庐集。 《清画家诗史》、《韬养斋笔记》、《寒柯堂随笔》、《清代碑传文通检》。